PressReader - Weg! Ry & Sleep: 2017-10-01 - PORTUGESE PLATHOENDER EN ROOSTERBROOD
PORTUGESE PLATHOENDER EN ROOSTERBROOD
Vir die vuur
Jy haal hier­die hoen­der van die ko­le af en laat hom op ’n ge­braai­de brood rus... en dan eet jy die hoen­der en die brood waar­in die sou­sie in­ge­trek het, so saam-saam. Jy be­no­dig (ge­noeg vir 6) 1 heel hoen­der van 2,5 kg 2 tee­le­pels ris­sie­vlok­kies 2 eet­le­pels ge­rook­te pa­pri­ka 6 knof­fel­hui­sies, fyn­ge­druk 1 eet­le­pel grow­we­sout 1 tee­le­pel fyn kol­jan­der ¼ kop­pie rooi­wyn­a­syn ½ tee­le­pel swart­pe­per ½ kop­pie o­lyf­o­lie 1 he­le suur­deeg­brood, in sky­we ge­sny 4 suur­le­moe­ne, mid­del­deur ge­sny ½ kop­pie ge­kap­te pie­ter­sie­lie Só maak jy
1 Vlek die hoen­der deur hom met ’n skerp skêr in die leng­te aan al­bei kan­te van die rug­string deur te knip. Lig die rug­string uit en druk die hoen­der met jou palm plat.
2 Meng die ris­sie, pa­pri­ka, knof­fel, sout, kol­jan­der, a­syn, pe­per en ’n ¼ kop­pie o­lyf­o­lie saam. Vryf die hoen­der deeg­lik met die helf­te van die ma­ri­na­de in en hou die res een­kant.
3 Smeer die o­ri­ge ¼ kop­pie o­lyf­o­lie oor die brood­snye en braai die brood op die roos­ter tot bros. Pak die brood in ’n en­kel­laag on­der­in ’n plat bak. Braai die suur­le­moen­hal­wes met die oop kant na on­der tot dit ge­ka­ra­mel­li­seer is met skroei­mer­ke. Pak dit ook in die bak.
4 Braai die plathoender oor ma­ti­ge ko­le tot gaar – dit sal on­ge­veer 45 mi­nu­te neem. Ont­hou om die heel­tyd van die oor­bly­wen­de ma­ri­na­de aan te smeer.
5 Laat die hoen­der vir 15 mi­nu­te in die bak bo-op die brood rus, en sprin­kel dan die pie­ter­sie­lie oor. Sny die hoen­der in por­sies en sit dit voor met die brood en ’n skeut van die suur­le­moen­sap.
Weg Ry & Sleep sê Hou die jam­mer­lap­pie by­der­hand vir dié sou­se­ri­ge af­fê­re.